Diari Oficial de la Generalitat Valenciana


Sumari del DOGV 9908, del 05-08-2024 (2024/8131)

RESOLUCIÓ de 19 de juliol de 2024, de la Direcció General d'Energia i Mines, per la qual s'atorga autorització administrativa prèvia, autorització administrativa de construcció i aprovació del pla de desmantellament i restauració a NRG Park 2017 I, SL, per a una central fotovoltaica, situada a Alacant, de potència instal·lada 13,4391 GY, denominada FV Fontcalent, inclosa la infraestructura d'evacuació d'esta i les instal·lacions de connexió a la xarxa a cedir a l'empresa distribuïdora. ATALFE/2022/1/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8131

CVE
:   DOGV-X-4737-5187

Data del document
:   19-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Sol·licitud

NRG PARK 2017 I, SL, per mitjà d’un representant degudament acreditat, va presentar una instància davant del registre telemàtic de la Generalitat Valenciana del 28/11/2019, (núm. registre GVRTE/2019/719350), en la qual sol·licita l’autorització administrativa prèvia i l’autorització administrativa de construcció, relatives a una central de producció d’energia elèctrica de tecnologia fotovoltaica, denominada FV Fontcalent, de potència nominal 13,512 MWn  i potència dels mòduls fotovoltaics de 13,601 MWp, que se situarà en el terme municipal d’Alacant, inclosa la infraestructura de connexió i d’evacuació compartida amb la central fotovoltaica ISF Desaener 5MW, per a fer-ho, es va incoar l’expedient ATREGI/2019/62/03.

Amb data 17/12/2020, vista la documentació presentada, la llavors Direcció General d’Indústria, Energia i Mines, acorda l’admissió a tràmit de la sol·licitud d’autorització administrativa prèvia per a la instal·lació de producció d’energia elèctrica de 13.601 kW de potència instal·lada promoguda per NRG PARK 2017 I, SL, que se situarà en el municipi d’Alacant, província d’Alacant, únicament als efectes del que estipula l’article 1 del Reial decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica.

NRG PARK 2017 I, SL, va presentar una instància davant del registre telemàtic de la Generalitat Valenciana en data 5/01/2022 (núm. registre d’entrada GVRTE/2022/27344), en la qual sol·licita la convalidació de la sol·licitud de l’autorització administrativa prèvia i de la construcció de la instal·lació solar fotovoltaica de l’expedient ATREGI/2019/62/03, acollint-se a la disposició transitòria primera del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (Decret llei 14/2020, d’ara en avant). Esta s’acompanya amb la sol·licitud de l’autorització administrativa prèvia, de l’autorització administrativa de construcció i, de manera implícita, de l’autorització d’implantació en sòl no urbanitzable i d’aprovació del pla de desmantellament i restauració del terreny i de l’entorn afectat, relatius a una central de producció d’energia elèctrica de tecnologia fotovoltaica, denominada FV Fontcalent, de potència nominal 15,48 MWn  i potència dels mòduls fotovoltaics de 13,638 MWp, que se situarà en el terme municipal d’Alacant, inclosa la infraestructura de connexió i d’evacuació compartida amb la central fotovoltaica ISF Desaener 5MW.

El 18/07/2022, la llavors Direcció General d’Indústria, Energia i Mines emet una resolució per la qual s’accepta el desistiment de NRG PARK 2017 I, SL, de la sol·licitud d’autorització administrativa prèvia i de construcció amb la qual es va iniciar l’expedient ATREGI/2019/62/03, a causa de la nova sol·licitud instada segons el procediment integrat, per a una instal·lació de producció d’energia elèctrica mitjançant tecnologia solar fotovoltaica inclosa la infraestructura d’evacuació, de potència 13,6 MWp, denominada PSF Foncalent 13,6 MW, situada en la parcel·la 235 del polígon 21 del terme municipal d’Alacant (Alacant) i es convaliden els tràmits que s’han completat, com són el pagament de les taxes administratives i l’Acord de data 17/12/2020, de la Direcció General d’Indústria, Energia i Mines, pel qual s’admet a tràmit la sol·licitud.

D’acord amb les característiques i la ubicació de la instal·lació sol·licitada, esta està sotmesa al procediment integrat d’autorització de centrals fotovoltaiques que s’hagen d’emplaçar sobre sòl no urbanitzable, establit pel Decret llei 14/2020. Per a tramitar-la, el Servici Territorial d’Indústria, Energia i Mines d’Alacant (d’ara en avant, indistintament, STIEMA) ha incoat l’expedient ATALFE/2022/1/03.

Consta en l’expedient la justificació de l’ingrés, de data 24/02/2020, de la taxa administrativa que cobrix el pressupost del projecte de la instal·lació que finalment s’ha sotmés a autorització.

*Primera informació pública*

La sol·licitud d'autorització administrativa de la instal·lació, juntament amb la documentació presentada han sigut objecte d'informació pública durant el termini de trenta (30) dies, als efectes que preveuen l'article 23 del Decret llei 14/2020, l'article 36 de la Llei 21/2013, de 9 de desembre, d'avaluació ambiental, així com els articles 20 i 31 del Decret 162/1990, de 15 d'octubre, pel qual s'aprova el reglament per a executar la Llei 2/1989, de 3 de març, d'impacte ambiental, en els mitjans següents:

– el *Diari Oficial de la Generalitat Valenciana*, de data 20/04/2022(DOGV núm. 9321),

– el *Butlletí Oficial de la Província d'Alacant*, de data 07/04/2022 (BOP núm. 68).

L'STIEMA, en virtut de l'article 23 del Decret llei 14/2020, va remetre a l'Ajuntament d'Alacant perquè ho exposara en el tauler d'anuncis, pel mateix període de temps, la sol·licitud d'autorització, i el requeria perquè li remetera diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauló de la seu electrònica de l'Ajuntament d'Alacant, des del 25/04/2022 al 06/06/2022.

Així mateix, la documentació es posa a la disposició del públic en general en la seu electrònica de la Generalitat, en el lloc web <https://cindi.gva.es/es/web/energia/informacion-publica>  (en castellà) i <https://cindi.gva.es/va/web/energia/informacion-publica>  (en valencià).

La documentació aportada, que es va sotmetre a informació pública, és la següent:

– Projecte. Denominació: "Proyecto de instalación solar fotovoltaica ISF Fontcalent 13,6 MW de 13,6 MWp  – 14,4 MWn  de venta a red en Fontcalent (Alicante)".

– Projecte. Denominació: "Proyecto técnico red de media tensión 30 kV y centros de transformación para evacuación de electricidad procedente d'ISF Fontcalent 13,6 MW hasta STR Castellet 66-30 kV. Término municipal de Fontcalent (Alicante)".

– Projecte d'infraestructura d'evacuació. Denominació: "Proyecto técnico administrativo Nueva Subestación Transformadora de 66/30 kV 20MW STM Castellet".

– Projecte d'infraestructura d'evacuació. Denominació: "Línea eléctrica 66 kV (DC) ST San Vicente – STR Elche – Altabix modificación de apoyo 17 para la conexión E-S de la derivación a la STM Castellet".

– Estudi d'integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l'entorn afectat.

– Plec general de normes de seguretat en prevenció d'incendis forestals.

– Separates dirigides a:

• Ajuntament d'Alacant

• I-DE Redes Eléctricas Inteligentes, SAU

– Estudi d'impacte ambiental.

Al·legacions

D'acord amb la documentació que consta en l'expedient, durant el tràmit d'informació pública s'han presentat cinc al·legacions.

Estes al·legacions s'han contestat per escrit i s'han notificat per l'STIEMA, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques (Llei 39/2015, d'ara en avant), als al·legants, siguen o no interessats en el procediment.

Condicionats

Segons el procediment establit reglamentàriament, a fi que en el termini de trenta (30) dies presentaren la conformitat o l'oposició a l'autorització sol·licitada i emeteren, si és procedent, els condicionants tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d'interés general amb béns o drets a càrrec seu que pogueren ser afectats per esta; es van rebre els informes següents, amb el resultat que, en síntesi, es detalla:

– Direcció General de Medi Natural i Avaluació Ambiental (expedient coordinat (C-120/2022).

Emet un primer informe, de data 09/06/2022, al qual contesta el promotor el 08/07/2022.

En data 01/08/2022, la Direcció General de Medi Natural i Avaluació Ambiental emet un segon informe amb una sèrie d'observacions a la documentació aportada pel promotor. Es trasllada l'informe al promotor, el qual contesta, l'11/10/2022, amb un escrit de justificació amb el pla de desmantellament corregit, un estudi hidrològic en el qual es fa una anàlisi de la incidència sobre l'escorrentia i la infiltració de les instal·lacions, un estudi d'inundabilitat i un pla topogràfic del terreny, i dona trasllat d'esta informació a l'òrgan competent per a nou informe.

En data 03/01/2023, emet un tercer informe (núm. ref.: FV\_U\_21/2022) en el qual indica que la informació addicional aportada es considera correcta per a seguir la tramitació administrativa, i s'han de prendre mesures de seguiment anual dels nivells d'erosió laminar, i regalls, així com aplicar les mesures preventives i correctores incorporades en els informes emesos per eixe organisme, i també les propostes del promotor en els diferents documents presentats.

L'informe es notifica al promotor, que respon el 22/03/2023 i el 24/03/2023, i mostra la conformitat amb els condicionants exposats i amb el compromís de dur a terme les mesures preventives, correctores i de seguiment indicades en els informes emesos per la Direcció General de Medi Natural i Avaluació Ambiental.

– Servei de Gestió Territorial (núm. ref.: 22025\_03014\_R\_FTV)

Emet un primer informe, de data 23/11/2022, en el qual conclou que la instal·lació es troba afectada per risc d'inundabilitat de caràcter geomorfològic, i es considera compatible condicionada al fet que s'amplie l'estudi d'inundabilitat a les dos conques restants (C02, C03) i que de l'anàlisi d'estes no es deriven afeccions negatives.

El promotor manifesta la conformitat amb l'informe en data 28/11/2022, al qual incorpora un annex a l'estudi d'inundabilitat i adopta la resta de les mesures en el projecte d'execució de la planta fotovoltaica. Esta documentació es trasllada al Servei de Gestió Territorial perquè elabore un nou informe.

Emet un segon informe, de data 09/03/2023, en el qual es reitera en la conclusió indicada en l'informe anterior.

– Servei d'Infraestructura Verda i Paisatge (núm. expedient SIVP: EP-2022/119)

Emet un primer informe desfavorable, de data 07/10/2022.

El promotor respon en data 20/10/2022, i incorpora un estudi d'inundabilitat, un estudi hidrològic, una nova avaluació d'impacte ambiental, un nou estudi d'integració paisatgística, un pla topogràfic, la justificació modificada dels criteris del Decret llei 14/2020, un nou pla de desmantellament i adopta la resta de les mesures en el projecte d'execució de la planta fotovoltaica. Esta documentació es trasllada al Servei d'Infraestructura Verda i Paisatge per a nou informe.

Este emet un segon informe favorable en data 23/03/2023, condicionat al compliment dels requeriments que s'han exposat en este.

En data 06/04/2023, es rep una resposta del promotor de la instal·lació, en la qual no s'esmenen en la documentació presentada els condicionats que establixen els informes citats del Servei d'Infraestructura Verda i Paisatge, perquè considera que ja els ha contestat i s'ha de continuar la tramitació de l'expedient.

Per mitjà d'un escrit, de data 02/05/2023, l'STIEMA indica al promotor que en el projecte de la instal·lació s'han de complir tots els condicionats considerats en l'informe del Servei d'Infraestructura Verda i Paisatge, per la qual cosa és impossible continuar amb el procediment si estos condicionats no s'esmenen completament.

– Ajuntament d'Alacant

En data 25/10/2023, emet un informe desfavorable. El promotor respon a este informe, en data 20/11/2023, amb una nova separata en la qual s'ha inclòs la modificació del projecte sotmés a la segona informació pública.

De la resta d'organismes notificats, I-DE Redes Eléctricas Inteligentes, SAU, no ha rebut cap resposta. Transcorregut el termini sense que conste cap resposta, d'acord amb la legislació aplicable, s'ha d'entendre que no hi ha cap objecció a les autoritzacions.

Adaptació als condicionats i a l'avaluació ambiental

A causa dels condicionants indicats pels diferents organismes, el promotor presenta un projecte modificat de la instal·lació en data 05/05/2023. Estes modificacions es consideren substancials, d'acord amb l'article 115.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (Reial decret 1955/2000, d'ara en avant), principalment a causa de la modificació de la situació de la subestació, i a conseqüència d'això, també del traçat de la línia d'evacuació i d'interconnexió, a més de la modificació de la planta generadora, inclosos terrenys nous. Així mateix, s'ha tingut en consideració l'al·legació d'una de les propietàries del terreny per a on transcorria una de les línies d'alta tensió.

Per tant, d'acord amb l'article 23 del Decret llei 14/2020, la sol·licitud se sotmet de nou a informació pública.

*Segona informació pública*

La sol·licitud d'autorització administrativa de la instal·lació, juntament amb la documentació presentada, han sigut objecte d'informació pública durant el termini de quinze (15) dies, als efectes del que es preveu en l'article 23 del Decret llei 14/2020, en els mitjans següents:

– el *Diari Oficial de la Generalitat Valenciana,*  de data 20/09/2023 (DOGV núm. 9687),

– el *Butlletí Oficial de la Província d'Alacant*, de data 14/09/2023 (BOP núm. 178)

L'STIEMA, en virtut de l'article 23 del Decret llei 14/2020, va remetre a l'Ajuntament d'Alacant perquè ho exposara en el tauler d'anuncis, pel mateix període de temps, la sol·licitud d'autorització, i el requeria perquè li remetera diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauler de la seu electrònica de l'Ajuntament d'Alacant, des del 15/09/2023 fins al 06/10/2023.

Així mateix, la documentació es posa a la disposició del públic en general en la seu electrònica de la Generalitat, en el lloc web <https://cindi.gva.es/es/web/energia/informacion-publica>  (en castellà) i <https://cindi.gva.es/va/web/energia/informacion-publica>  (en valencià).

La documentació aportada, que es va sotmetre a informació pública, és la següent:

– Projecte. Denominació: "Proyecto de instalación solar fotovoltaica ISF Fontcalent 13,6 MW de 13,6 MWp  – 14,4 MWn  de venta a red en Fontcalent (Alicante)".

– Projecte. Denominació: "Proyecto técnico red de media tensión 30 kV y centros de transformación para evacuación de electricidad procedente de "ISF Fontcalent 13,6 MW" hasta STR Castellet 66-30 kV. Término municipal de Fontcalent (Alicante)".

– Projecte de la infraestructura d'evacuació que se cedix al gestor de la xarxa de distribució I-DE Redes Inteligentes, SAU. Denominació: "Proyecto técnico administrativo Nueva subestación transformadora de 66/30 kV 20MW STM Castellet".

– Projecte de la infraestructura d'evacuació que se cedix al gestor de la xarxa de distribució I-DE Redes Inteligentes, SAU. Denominació: "Línea eléctrica 66 kV (DC) ST San Vicente – STR Elche Altabix nuevo apoyo 5N para la conexión E-S de la derivación a la STM Castellet".

– Estudi d'integració paisatgística.

– Estudi d'inundabilitat.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l'entorn afectat.

– Plec general de normes de seguretat en prevenció d'incendis forestals.

– Separates dirigides a:

• Ajuntament d'Alacant

• I-DE Redes Eléctricas Inteligentes, SAU

– Estudi d'impacte ambiental.

Al·legacions

D'acord amb la documentació que consta en l'expedient, durant el tràmit d'informació pública s'han presentat tres al·legacions.

Estes al·legacions s'han contestat per escrit i s'han notificat pel STIEMA, de conformitat amb l'article 83 de la Llei 39/2015, als al·legants, siguen o no interessats en el procediment.

Condicionats

D'acord amb el procediment establit reglamentàriament, a fi que presentaren la conformitat o l'oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d'interés general, els béns o els drets a càrrec seu dels quals pogueren ser afectats per esta, i es van rebre els informes següents, amb el resultat que, en síntesi, es detalla:

– Direcció General d'Infraestructures i Projectes Urbans, de la Conselleria de Medi Ambient, Aigua, Infraestructures i Territori

Emet l'informe núm. 35.864-3348, de data 22/09/2023, en el qual conclou que la planta solar fotovoltaica ISF Fontcalent i les infraestructures d'evacuació, no afecten infraestructures públiques de transport de competència autonòmica.

El promotor manifesta la conformitat amb l'informe en data 04/10/2023.

– Direcció General de Medi Natural i Animal, de la Conselleria de Medi Ambient, Aigua, Infraestructures i Territori. Exp.: C120/2022 (FV\_U\_21/2022)

Informe favorable, de data 11/12/2023, condicionat al fet que es complisquen les recomanacions, els condicionants i les mesures arreplegades en el resolc primer d'esta resolució.

El promotor manifesta la conformitat amb l'informe en data 19/12/2023.

– Servei d'Infraestructura Verda i Paisatge de la Conselleria de Medi Ambient, Aigua, Infraestructures i Territori (núm. expedient SIVP: EP 2022/119)

Informe favorable, de data 20/12/2023, condicionat a que s'incloguen en l'estudi d'integració paisatgística (EIP) totes les mesures d'integració paisatgística (MIP) condicionants, segons es va establir en l'informe anterior d'este servici, de data 23/03/2023, i d'un programa d'implementació de totes les MIP. Indica també que estes mesures s'hauran d'incloure en el projecte de les instal·lacions com a part integrant d'este en tots els documents (memòria, plans i pressupost), per a l'execució real i efectiva. Igualment, el condiciona a l'aportació d'un pla de desmantellament i restauració del terreny i entorn completat en els termes referits, amb un programa i uns terminis, un pressupost concorde amb totesles actuacions que s'han d'executar i les valoracions justificades mitjançant mesuraments comprovats i l'aplicació de preus reals de mercat, segons el que s'especifica.

S'informa tant del projecte de la segona informació pública com del projecte modificat de la tercera, que es descriu en els punts posteriors d'esta resolució.

El promotor respon a l'informe, en data 25/01/2024, amb la presentació del projecte refós, el nou estudi d'integració paisatgística amb la inclusió de les mesures d'integració paisatgística i del pla de desmantellament de la instal·lació, en el qual s'inclouen tots els condicionats indicats en els informes.

– Ajuntament d'Alacant

Informe desfavorable, de data 22/11/2023, en el qual es reitera en l'informe de data 23/10/2023 perquè considera que les determinacions que s'exposen en este informe no s'han arreplegat en la nova documentació aportada, i remarca la disparitat de les parcel·les respecte de l'informe de determinació d'afeccions ambientals, perquè s'ha modificat el projecte.

De la resta d'organismes notificats, I-DE Redes Eléctricas Inteligentes, SAU, no ha rebut cap resposta. Transcorregut el termini sense que conste cap resposta, d'acord amb la legislació aplicable, s'ha d'entendre que no hi ha cap objecció a les autoritzacions.

Adaptació als condicionats

A causa dels condicionants indicats pels diferents organismes a este projecte i al projecte amb el qual compartix la infraestructura d'evacuació, el promotor presenta, en data 26/10/2023, el projecte modificat de la línia d'interconnexió des de les diferents illes de la planta generadora fins a la subestació. També s'ha modificat per l'al·legació del promotor de la instal·lació fotovoltaica FV La Cerámica, de competència estatal.

Segons el que especifica l'article 115.3 del Reial decret 1955/2000, les modificacions es consideren substancials, per la qual cosa, d'acord amb l'article 23 del Decret llei 14/2020, s'ha de fer una nova informació pública del projecte.

*Tercera informació pública*

La sol·licitud d'autorització administrativa de la instal·lació, juntament amb la documentació presentada de la infraestructura d'interconnexió han sigut objecte d'informació pública durant el termini de quinze (15) dies, als efectes que preveu l'article 23 del Decret llei 14/2020, en els mitjans següents:

– el *Diari Oficial de la Generalitat Valenciana*, de data 23/11/2023 (DOGV núm. 9731),

– el *Butlletí Oficial de la Província d'Alacant*, de data 17/11/2023 (BOP núm. 221)

L'STIEMA, en virtut de l'article 23 del Decret llei 14/2020, va remetre a l'Ajuntament d'Alacant perquè ho exposara en el tauler d'anuncis, pel mateix període de temps, la sol·licitud d'autorització, i el requeria perquè li remetera diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauler de la seu electrònica de l'Ajuntament d'Alacant, del 20/11/2023 fins al 13/12/2023.

Així mateix, es posa la documentació a la disposició del públic en general en la seu electrònica de la Generalitat, mitjançant un anunci d'informació pública, de data 13/11/2023, en el lloc web <https://cindi.gva.es/es/web/energia/informacion-publica>  (en castellà) i <https://cindi.gva.es/va/web/energia/informacion-publica>  (en valencià).

La documentació aportada, que es va sotmetre a informació pública, és la següent:

– Projecte d'infraestructura d'evacuació. Denominació: "Red de media tensión 30 kV y centros de transformación para evacuación de electricidad procedente de ISF Fontcalent 13,6 MWp  hasta STR Castellet 66-30 kV".

– Separata dirigida a l'Ajuntament d'Alacant.

Al·legacions

No s'han presentat al·legacions durant el tercer període d'informació pública ni s'han personat per a acreditar la condició de persones interessades, cap persona física ni jurídica.

Condicionats

Segons el procediment establit reglamentàriament, a fi que en el termini de quinze (15) dies presentaren la conformitat o l'oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació. Es van remetre les separates corresponents del projecte a les administracions, els organismes i les empreses de servici públic o d'interés general, els béns o els drets a càrrec seu dels quals, pogueren ser afectats per esta, i es van rebre els informes següents, amb el resultat que, en síntesi, es detalla:

– Direcció General de Medi Natural i Avaluació Ambiental de la Conselleria de Medi Ambient, Aigua, Infraestructures i Territori (exp: C120/2022 (FV\_U\_21/2022)

Informe favorable, data 24/11/2023, condicionat a les mesures arreplegades en el resolc primer d'esta resolució.

El promotor presenta un escrit, de data 19/12/2023, en el qual manifesta la conformitat amb l'informe.

– Ajuntament d'Alacant

Emet, en data 05/12/2023, un informe favorable condicionat a les mesures que es descriuen en este.

El promotor presenta un escrit, de data 19/12/2023, en el qual manifesta la conformitat amb l'informe.

– Servei de Gestió Territorial de la Conselleria de Medi Ambient, Aigua, Infraestructures i Territori (ref.: 22575\_03014\_R\_FTV)

Informe, de data 15/12/2023, en el qual es conclou que, d'acord amb les consideracions i les conclusions emeses en els informes d'incidències sobre l'ordenació del territori, de data 22/11/2022 i 8/3/2023, i les apreciacions que s'han fet en este informe, considera viable la planta solar fotovoltaica ISF Fontcalent (projecte de data de maig de 2023), condicionada al fet que la parcel·la en la qual s'ha determinat que existix una afecció significativa al risc d'inundabilitat quede lliure dels mòduls. Respecte de les dos línies d'evacuació, es consideren viables, d'acord amb les determinacions normatives del pla d'acció territorial de caràcter sectorial sobre la prevenció del risc d'inundació a la Comunitat Valenciana i la resta de normativa aplicable que s'ha tingut en compte en l'elaboració de l'informe.

El promotor presenta un escrit, de data 19/12/2023, en el qual manifesta la conformitat amb l'informe.

– Servei d'Infraestructura Verda i Paisatge de la Conselleria de Medi Ambient, Aigua, Infraestructures i Territori (núm. expedient SIVP: EP 2022/119)

Informe favorable, de data 20/12/2023, amb la configuració de la planta i la ubicació de la subestació i de les infraestructures d'evacuació proposades en els últims projectes presentats, condicionat al compliment dels requeriments exposats en l'informe. Referent a això, cal remarcar que la subestació i les línies que ixen d'ella, se cediran posteriorment al gestor de la xarxa.

El promotor presenta un escrit, de data 23/01/2024, amb la presentació del projecte refós, l'estudi d'integració paisatgística, el pla de desmantellament i la justificació dels canvis que s'han fet i que complix amb els condicionats imposats.

Adaptació als condicionats

En data 16/02/2024, l'STIEMA requerix al promotor que acredite la disponibilitat de tots els terrenys a on s'executarà la instal·lació.

Davant de la impossibilitat d'obtindre estos acords per part del promotor en una de les línies d'interconnexió, presenta un nou projecte d'execució en el qual modifica les línies d'interconnexió de tal manera que es modifica l'afecció a diverses parcel·les privades per a transcórrer per un camí públic. STIEMA considera esta modificació com a substancial, per la qual cosa procedix a fer una nova informació pública, només de la línia d'interconnexió modificada.

*Quarta informació pública*

La sol·licitud d'autorització administrativa de la instal·lació, juntament amb la documentació presentada de la infraestructura d'interconnexió han sigut objecte d'informació pública durant el termini de quinze (15) dies, als efectes que preveu l'article 23 del Decret llei 14/2020, en els mitjans següents:

– el *Diari Oficial de la Generalitat Valenciana*, de data 12/04/2024 (DOGV núm. 9827),

– el *Butlletí Oficial de la Província d'Alacant*, de data 08/04/2024 (BOP núm. 67)

L'STIEMA, en virtut de l'article 23 del Decret llei 14/2020, va remetre a l'Ajuntament d'Alacant perquè ho exposara en el tauler d'anuncis, pel mateix període de temps, la sol·licitud d'autorització, i el requeria perquè li remetera diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauler de la seu electrònica de l'Ajuntament d'Alacant, del 09/04/2024 fins al 03/05/2024.

Així mateix, es posa la documentació a la disposició del públic en general en la seu electrònica de la Generalitat, mitjançant un anunci d'informació pública, de data 27/03/2024, en el lloc web <https://cindi.gva.es/es/web/energia/informacion-publica>  (en castellà) i <https://cindi.gva.es/va/web/energia/informacion-publica>  (en valencià).

La documentació aportada, que es va sotmetre a informació pública, és la següent:

– Projecte d'infraestructura d'evacuació. Denominació: "Red de media tensión 30 kV y centros de transformación para evacuación de electricidad procedente de ISF Fontcalent 13,6 MWp hasta STR Castellet 66-30 kV".

– Separata dirigida a l'Ajuntament d'Alacant.

– Pla de desmantellament i restitució del terreny i l'entorn afectat.

Al·legacions

No s'han presentat al·legacions durant el quart període d'informació pública ni s'han personat per a acreditar la condició de persones interessades, cap persona física ni jurídica.

Condicionats

D'acord amb el procediment establit reglamentàriament, a fi que en el termini de quinze (15) dies presentaren la conformitat o l'oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d'interés general, els béns o els drets a càrrec seu dels quals pogueren ser afectats per esta, i es van rebre els informes següents, amb el resultat que, en síntesi, es detalla:

– Direcció General de Medi Natural i Avaluació Ambiental de la Conselleria de Medi Ambient, Aigua, Infraestructures i Territori (núm. ref.: C120/2022)

Informe favorable, de data 19/04/2024, en el qual mostra la conformitat perquè no s'observen noves afeccions al que s'ha informat anteriorment.

El promotor presenta un escrit, de data 21/05/2024, en el qual manifesta la conformitat amb l'informe.

– Ajuntament d'Alacant

Emet, en data 29/04/2024, un informe favorable condicionat a les mesures que s'han descrit en este.

El promotor presenta un escrit, de data 21/05/2024, en el qual manifesta la conformitat amb l'informe.

– Servei de Gestió Territorial (ref.: 22501\_03014\_R\_FTV)

Informe, de data 06/05/2024, en el qual conclou que, d'acord amb les consideracions i les conclusions emeses en els informes d'incidències sobre l'ordenació del territori, de dates 22/11/2022, 8/3/2023 i 15/12/2023, i les apreciacions que s'han fet en este informe, considera compatible la línia d'evacuació d'interconnexió de la planta solar fotovoltaica ISF Fontcalent, d'acord amb les determinacions normatives del pla d'acció territorial de caràcter sectorial sobre la prevenció del risc d'inundació a la Comunitat Valenciana i la resta de normativa aplicable que s'ha tingut en compte en l'elaboració de l'informe.

El promotor presenta un escrit, de data 30/05/2024, en el qual manifesta la conformitat amb l'informe.

– Servei de Paisatge (en matèria de paisatge) - Servei de Planificació Territorial (en matèria d'infraestructura verda) de la Direcció General d'Urbanisme, Paisatge i Avaluació Ambiental (expedient SP: EP 2022/119)

Informe, de data 24/05/2024, favorable per a les infraestructures d'evacuació de la central fotovoltaica ISF Fontcalent 13,6 MW, amb la configuració proposada en l'últim projecte presentat, condicionat al compliment dels requeriments exposats, a saber: l'aportació d'un pla de desmantellament i restauració del terreny i del paisatge completat en els termes que s'han referit, amb un programa, uns terminis i un pressupost concorde amb totes les actuacions que s'han d'executar les valoracions de les quals estiguen justificades mitjançant mesuraments comprovats i l'aplicació dels costos reals de mercat, segons el que s'especifica en l'apartat anterior.

L'informe s'ha traslladat al promotor, en data 27/05/2024, el qual manifesta la conformitat amb l'informe, en data 30/05/2024, en el qual adjunta la modificació del pla de desmantellament i restauració del terreny i entorn afectat, amb tots els condicionants inclosos en este i amb les valoracions justificades, per la qual cosa l'STIEMA l'ha aprovat.

El promotor presenta un projecte refós en data 27/05/2024 amb el compliment de tots els condicionants emesos pels diferents organismes i empreses de servici públic o d'interés general, els béns o els drets del qual a càrrec seu puguen ser afectats.

Avaluació ambiental

Amb data 22/09/2022, la Direcció General de Qualitat i Educació Ambiental, emet un informe de determinació d'afeccions ambientals, conjunt per al projecte de la central fotovoltaica FV Fontcalent (expedient 89/2022/AIA) i el de la central fotovoltaica ISF Desaener (expedient 060/2022/AIA), en el qual es resol que:

"El proyecto puede continuar con la tramitación del procedimiento de autorización, por no apreciarse efectos adversos significativos sobre el medio ambiente que requieran su sometimiento a un procedimiento de evaluación ambiental."

Després de les modificacions efectuades en els projectes d'execució, a sol·licitud de l'STIEMA, la Direcció General d'Urbanisme, Paisatge i Avaluació Ambiental emet, en data 04/09/2023, un nou informe de determinació d'afeccions ambientals conjunt per a les dos instal·lacions, amb conclusions idèntiques.

Posteriorment, el 26/01/2024, emet un nou pronunciament respecte de l'informe de determinació d'afeccions ambientals en el qual conclou que:

"La modificación de los proyectos que se presentan, únicamente modifican la línea de interconexión hasta la STM Castellet respecto de la propuesta anterior de julio de 2023. El trazado total de la línea se incrementa unos 133 metros, pero sigue siendo subterránea de 30 kV discurriendo por caminos existentes. El nuevo trazado no conlleva alteraciones significativas sobre el medio ambiente en relación con la propuesta anteriormente evaluada. Visto lo anterior, se considera que el Informe de Determinación de Afecciones Ambientales emitido resulta válido y por tanto no se requiere la emisión de nuevo informe."

Els condicionants arreplegats en estos informes, s'indiquen en el punt primer de la part dispositiva d'esta resolució.

Aspectes urbanístics, territorials i paisatgístics

Consta un informe de compatibilitat urbanística municipal favorable (IP2644043597), del Servici de Planejament de la Direcció General de Pla General i Planejament Urbanístic de la Regidoria d'Urbanisme de l'Ajuntament d'Alacant emés el 07/02/2024, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte de les parcel·les a on se situaran els grups generadors, que indica que:

"… el uso de planta solar fotovoltaica es compatible en las parcelas catastrales 39, 42, 43, 45, 46, 47, 50, 51, 52, 53, 59, 68, 104, 105, 106, 120, 123, 124, 126, 9006, 9010 y 9014 del polígono 19 del término municipal de Alicante, siempre que cumpla las determinaciones que se establecen en las normas urbanísticas del PGMO de Alicante y normativa vigente.

El uso de la Planta solar fotovoltaica FV Fontcalent, está condicionado a su ejecución conjunta en proyecto unitario junto con la Planta ISF Desaener, el STM Castellet, su línea de evacuación y la vinculación de las parcelas colindantes libres de instalación.

Con respecto a la implantación de líneas de evacuación, esta deberán discurrir en todo caso por Suelo No Urbanizable Común Rústico prioritariamente con trazado subterráneo por el término municipal de Alicante. En caso de imposibilidad justificada se priorizará su trazado junto infraestructuras y elementos territoriales ya existentes, buscando la menor incidencia en el paisaje y territorio, y preservando el menos de nuevas afecciones y servidumbres."

Este informe inclou la compatibilitat urbanística favorable per a la parcel·la corresponent a la ubicació de la subestació, conformement al que preveu l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre.

Consten en l'expedient els informes favorables del Servei d'Infraestructura Verda i Paisatge, de data 20/12/2023, (complementat amb l'informe de data 24/5/2024) i del Servei de Gestió Territorial, de data 15/12/2023 (complementat amb l'informe de data 6/5/2024), els dos servicis dependents de la Direcció General d'Urbanisme, Paisatge i Avaluació Ambiental. Els condicionats que s'arrepleguen en estos els ha acceptat l'entitat promotora i consten en el resolc primer d'esta resolució.

Evacuació i connexió a la xarxa

La central fotovoltaica evacuarà l'energia generada a través de tres línies subterrànies de 30 kV fins a una nova subestació elevadora STR Castellet de 66/30 kV. Des d'esta eixirà una línia elèctrica aèria de 66 kV de doble circuit fins a l'entroncament a la línia de 66 kV DC San Vicente – Altabix, propietat d'I-DE Redes Eléctricas Inteligentes, SAU, mitjançant un nou suport 15N E/S. Tant la subestació com la línia aèria conformen les instal·lacions de connexió a la xarxa de distribució, que se cediran al gestor de la xarxa.

Consta en l'expedient la Resolució la Direcció General d'Energia i Mines, de data 07/02/2024, per la qual es confirma la presentació adequada després de substitució amb autorització de la garantia número 032024V18, constituïda per NRG PARK 2017 I, SL, que avala una potència de 13.700 kW, per als permisos d'accés i connexió de la instal·lació de producció d'energia elèctrica de tecnologia solar fotovoltaica, denominada FV Fontcalent, per la modificació de la ubicació geogràfica a Fontcalent, en el terme municipal d'Alacant (Alacant) [GARCAP/2023/6/03].

El promotor disposa dels permisos d'accés i de connexió atorgats per l'empresa distribuïdora, de data 21/12/2018, relatius a la sol·licitud de la instal·lació FV Fontcalent, amb una potència d'accés concedida de 13,38 MWn en 66 kV a Alacant.

A la vista del contingut i els pronunciaments d'estos permisos, s'ha de considerar que les instal·lacions no generaran incidències negatives en el sistema.

Com que la potència instal·lada és superior (13,7142 LT) a la capacitat d'accés atorgada (13,38 MW), segons indica la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la instal·lació haurà de disposar d'un sistema de control, coordinat per a tots els mòduls de generació que la integren, que impedisca que la potència activa que esta puga injectar a la xarxa supere la capacitat d'accés concedida.

Consta en l'expedient el document d'acceptació per part del gestor de la xarxa de distribució, I-DE Redes Eléctricas Inteligentes, SAU, dels projectes de les instal·lacions que se cediran després d'executar-les (centre de seccionament i línia d'alta tensió).

Acreditacions prèvies a la resolució

L'agent promotor acredita els aspectes següents, d'acord amb el que establix l'article 30.1 del Decret llei 14/2020, de manera prèvia a la resolució del procediment:

– Disposar dels terrenys a on s'implantarà la instal·lació.

– Disposar dels permisos d'accés i connexió per a la instal·lació, indicats anteriorment.

Consta en l'expedient la proposta de resolució del Servici Territorial d'Indústria, Energia i Mines d'Alacant de data 04/06/2024, òrgan encarregat de la instrucció de l'expedient, així com proposta definitiva conjunta del Servici d'Energies Renovables, Eficiència Energètica i Instal·lacions Radioactives i de la Subdirecció General d'Energia i Mines, que l'ha elevat a este centre directiu.

*Fonaments de dret*

Competència autonòmica i òrgan d'esta que ha de resoldre la sol·licitud

La instrucció i la resolució d'este procediment administratiu corresponen a la Generalitat Valenciana, ja que la instal·lació elèctrica objecte d'este es troba íntegrament en el territori de la Comunitat Valenciana i no s'enquadra en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.

D'acord amb el que disposen l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 226/2023, de 19 de desembre de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general resoldre el present procediment.

Sobre la necessitat d'autoritzacions administratives del sector elèctric

D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció, i, per tant, s'ha d'efectuar la tramitació i la resolució de manera conjunta, segons establix l'article 21.1 del Decret llei 14/2020.

Sobre les instal·lacions de connexió que s'hagen de cedir al gestor de xarxa

L'article 8 del Decret 88/2005, de 29 d'abril, determina que les sol·licituds d'autorització administrativa d'instal·lacions que, encara que no requerisquen la declaració d'utilitat pública en concret, calga cedir o se cedisquen al transportista o a la distribuïdora de la zona, i que les faça directament el sol·licitant o el promotor, es podran formular, a més de pels subjectes citats del sector elèctric, per este, i en este cas, s'haurà d'expressar clarament en la sol·licitud i en la resta de documentació que l'ha d'acompanyar. En les resolucions de les autoritzacions citades s'arreplegarà esta circumstància, a més d'advertir que la sol·licitud d'autorització d'explotació l'haurà de presentar el transportista o la distribuïdora cessionària, i haurà d'aportar el document de cessió corresponent firmat per les dos parts, a més de la resta de documentació exigida per a l'autorització d'explotació.

L'article 11 del Decret 88/2005, de 29 d'abril, establix que, quan la instal·lació autoritzada s'haja de cedir o se cedisca al transportista únic o a la distribuïdora de la zona, la resolució ho indicarà expressament assenyala que la sol·licitud d'autorització d'explotació l'haurà de presentar el cessionari, i haurà d'aportar el document de cessió corresponent firmat per les dos parts. Així mateix, la resolució d'autorització administrativa de construcció de la instal·lació arreplegarà explícitament el dret del titular d'esta, siga generador o consumidor, a exigir la subscripció d'un conveni de rescabalament davant de tercers, en els termes que establix la regulació bàsica de retribució de l'activitat de distribució d'energia elèctrica.

Sense perjuí del que s'ha exposat, a l'efecte de garantir el coneixement per part de la cedent del seu dret a la subscripció del conveni de rescabalament citat, les empreses distribuïdores hauran d'informar, de manera clara i expressa, en el plec de condicions tecnicoeconòmiques remeses al sol·licitant, sobre este dret i de les condicions i el moment en el qual este es pot materialitzar.

D'acord amb l'article 12 del Decret 88/2005, de 29 d'abril, en les instal·lacions fetes per tercers i que s'hagen de cedir al transportista únic o al distribuïdor de la zona abans de la posada en servici, el cessionari aportarà, al mateix temps que sol·licite l'autorització d'explotació, una còpia de l'acord o del contracte de cessió firmat per les dos parts, en el qual es dona la conformitat a la cessió, i una còpia del conveni de rescabalament davant de tercers subscrit entre les parts, el qual tindrà una duració mínima de deu anys, termini al qual es podrà sol·licitar una ampliació en els casos degudament justificats. Així mateix, s'haurà d'aportar la informació relativa al cost total de la instal·lació, la part sufragada pel transmitent, la referència a la instal·lació tipus regulada amb la qual es correspon i els valors unitaris de referència d'inversió, la identificació com a projecte en el pla d'inversió anual corresponent del transportista o del distribuïdor. La resolució arreplegarà de manera expressa la cessió de la instal·lació abans d'atorgar l'autorització d'explotació.

Sobre la necessitat de pronunciament d'avaluació d'impacte ambiental

De conformitat amb l'article 19 bis del Decret llei 14/2020, la instal·lació objecte d'este procediment constituïx un projecte sotmés al procediment de determinació d'afeccions ambientals. Este determinarà si el projecte pot continuar tramitant-se per no apreciar-se efectes adversos significatius sobre el medi ambient que requerisquen el sotmetiment a un procediment d'avaluació ambiental.

Els procediments d'autorització dels projectes de centrals fotovoltaiques que hagen obtingut un informe favorable de determinació d'afecció ambiental es declaren d'urgència per raons d'interés públic sempre que es presenten les sol·licituds d'autorització administrativa abans del 31/12/2024. A estos projectes els serà aplicable la tramitació d'urgència prevista en l'article 33 de la Llei 39/2015.

En virtut de la disposició transitòria única del Decret llei 1/2022, de 22 d'abril, les modificacions establides en este decret llei que afecten la implantació d'instal·lacions per a l'aprofitament de les energies renovables seran aplicables als procediments que s'estan tramitant.

Sobre la necessitat d'informes favorables en matèria d'ordenació territorial, paisatge i urbanisme

Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant, en els aspectes enumerats en l'article 25.1, i haurà de ser favorable a l'efecte de poder atorgar les autoritzacions la concessió de les quals correspon a la conselleria competent en matèria d'energia.

L'annex III del Decret llei 14/2020 establix que, entre la documentació que s'ha d'acompanyar amb la sol·licitud de les autoritzacions administratives prèvia i de construcció, s'haurà d'aportar un informe-certificat urbanístic emés per l'ajuntament referit a la compatibilitat urbanística del projecte, de cada un dels municipis afectats, o que justifique la seua sol·licitud quan este no s'haja emés, i aportar, en este cas, una declaració responsable de la persona promotora de la situació urbanística dels terrenys.

D'acord amb la disposició transitòria quarta del Decret llei 14/2020 (instal·lacions d'energies renovables que es troben en tramitació), no serà necessari reiterar la petició d'informes ja emesos, o de tràmits ja realitzats conformement al procediment regulat per la normativa anterior, inclosos la resta dels aspectes que es troben en l'informe en matèria d'ordenació del territori i paisatge de l'article 25.1. Igualment, no serà necessària l'emissió d'un nou certificat de compatibilitat urbanística en els procediments en tramitació en els quals ja s'haja emés este certificat amb caràcter favorable, d'acord amb la regulació anterior. En este supòsit, tampoc serà exigible l'informe no vinculant sobre la valoració favorable o desfavorable que emet l'ajuntament, i que es regula en l'article 19.1. En cap cas s'exigirà la tramitació d'una declaració d'interés comunitari per a instal·lar qualsevol projecte en tramitació a l'entrada en vigor d'este decret llei.

D'acord amb la redacció vigent de l'article 30, no és procedent atorgar una autorització d'implantació en sòl no urbanitzable de la instal·lació.

Procediment específic aplicable a esta sol·licitud

Com que es tracta d'una central fotovoltaica que s'ha d'implantar en sòl no urbanitzable, tenint en compte el que establix l'article 7.3 del Decret 88/2005, de 29 d'abril, és aplicable el procediment que establix el capítol II del títol II del Decret llei 14/2020.

Com que s'ha obtingut l'informe favorable de determinació d'afecció ambiental i s'ha presentat la sol·licitud d'autorització administrativa abans del 31/12/2024, en virtut de l'article 19 bis.6 del Decret llei 14/2020, es continua la tramitació de l'expedient des del 22/09/2022 pel procediment d'urgència.

Sobre l'abast material, el contingut i els requisits sectorials de les autoritzacions substantives elèctriques

A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.

D'acord amb l'article 123.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en el cas de línies que complisquen funcions d'evacuació d'instal·lacions de producció d'energia elèctrica, en cap cas podrà atorgar-se l'autorització administrativa prèvia de les infraestructures d'evacuació d'una instal·lació de generació sense l'aportació prèvia d'un document, subscrit per tots els titulars d'instal·lacions amb permisos d'accés i de connexió atorgats en la posició de línia d'arribada a la subestació de la xarxa de transport o distribució, segons siga procedent en cada cas, que acredite l'existència d'un acord vinculant per a les parts en relació amb l'ús compartit de les infraestructures d'evacuació. A este efecte, el document esmentat es podrà aportar en el moment de realitzar la sol·licitud a la qual es referix l'apartat anterior o en qualsevol moment del procediment d'obtenció de l'autorització administrativa prèvia.

D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es pot atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.

A més, este article disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés. En este sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés d'estes, hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere esta capacitat d'accés.

D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la inferior de les dos següents:

1. la suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.

2. la potència màxima de l'inversor o, si és el cas, la suma de les potències dels inversors que configuren esta instal·lació.

Esta definició de potència instal·lada tindrà efectes per a les instal·lacions que hagen iniciat la seua tramitació i encara no hagen obtingut l'autorització d'explotació definitiva, segons la disposició transitòria quinta del Reial decret 1183/2020, de 29 de desembre.

D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que esta no genera incidències negatives en el sistema.

Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 06/07/2021, de la consellera d'Agricultura, Desenrotllament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució (DOGV 9138, 29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, i, per tant, li són aplicables les prescripcions tècniques establides en este reial decret.

Sobre la regulació aplicable en matèria de seguretat i qualitat industrials

D'acord amb l'article 53.9 de la Llei 24/2013, de 26 de desembre, del sector elèctric, les instal·lacions de producció d'energia elèctrica hauran d'ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d'indústria, i la resta de normativa que resulte aplicable.

Com que esta sol·licitud es referix a una instal·lació elèctrica fotovoltaica que genera en baixa tensió i injecta, a la xarxa elèctrica, en alta tensió, són aplicables els reglaments de seguretat industrial següents:

– El Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.

– El Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues ITC-RAT 01 a 23.

– El Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.

– La resta de disposicions tècniques aplicables.

Sobre els requisits subjectius que ha d'acreditar la persona sol·licitant

D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a dur a terme cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat.

Sobre l'obligació i les garanties de desmantellament i restauració de la central en finalitzar l'activitat

Segons el que establix el capítol III del títol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn quan finalitze l'activitat, i ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual, per al cas de centrals fotovoltaiques, serà del 3 % del pressupost d'execució material, sempre que esta quantitat no siga inferior a 20.000 €/MWp. Si la quantia que resulta és inferior a eixa xifra, l'import de la garantia serà de 20.000 €/MWp. La duració mínima d'esta garantia econòmica haurà de ser de cinc anys, i s'haurà de renovar durant tota la vida útil de la central fotovoltaica, com a mínim, dos mesos abans que expire. La quantia de la garantia s'actualitzarà cada 5 anys amb base en el càlcul de variacions de l'índex general nacional de l'índex de preus de consum. Les variacions negatives no modificaran la quantia de la garantia. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

En consideració del que s'ha exposat, complits els requisits i els procediments legals i reglamentaris establits en la legislació vigent aplicable, i en concret segons la Llei 24/2013, de 26 de desembre, del sector elèctric, el Reial decret 1955/2000 i el Decret llei 14/2020, en la redacció vigent en el moment de la sol·licitud, i altres disposicions aplicables de manera general i particular en esta resolució, esta Direcció General d'Energia i Mines, en l'àmbit de les competències que té atribuïdes,

RESOL

*Primer*

Autorització administrativa prèvia del projecte de central fotovoltaica FV Fontcalent, inclosa la infraestructura d'evacuació i les instal·lacions de connexió, la qual s'ha de cedir a la distribuïdora, fins a un nou suport que s'ha d'instal·lar en la línia que hi ha de 66 kV, ST San Vicente – STR Elche Altabix, titularitat d'I-DE Redes Eléctricas Inteligentes, SAU.

Atorgar l'autorització administrativa prèvia a la mercantil NRG PARK 2017 I, SL, per a:

> La instal·lació de la central fotovoltaica amb les característiques següents:

Dades generals de la central elèctrica autoritzada

|  |  |
| --- | --- |
| DENOMINACIÓ | FV FONTCALENT |
| TITULAR | NRG PARK 2017 I, SL |
| TECNOLOGIA | Fotovoltaica |
| TERMES MUNICIPALS GRUPS (PROVÍNCIA) | Alacant |
| TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) | Alacant |
| POTÈNCIA NOMINAL INVERSORS (MWn) | 14,4 |
| POTÈNCIA PIC MÒDULS FOTOVOLTAICS (MWp) | 13,625 |
| POTÈNCIA INSTAL·LADA (MW) [segons l'art. 3, RD 413/2014] | 13,625 |
| CAPACITAT D'ACCÉS A LA XARXA CONCEDIDA (MW) | 13,38 |
| NECESSITAT DE SISTEMA DE CONTROL COORDINAT DE POTÈNCIA [segons DA 1a RD 1183/2020) | Sí, per ser inferior la capacitat d'accés concedida a la potència instal·lada |
| XARXA A LA QUAL ES CONNECTA: | Distribució |
| PUNT DE CONNEXIÓ AMB LA XARXA | Nou suport que s'ha d'instal·lar en la línia existent 66 kV ST San Vicente  – STR Elche Altabix, titularitat d'I-DE Redes Eléctricas Inteligentes, SAU |
| PRESSUPOST (€) | 5.171.445,33 € BT + 395.459,71 € MT |

  

EMPLAÇAMENT DE LA PART DE LA CENTRAL AMB TANCAT PERIMETRAL

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Àrea de la superfície de parcel·la ocupada (m2) | Alacant: 5 zones  |  |  |  |  |  | | --- | --- | --- | --- | --- | | *POLÍGON* | *PARCEL·LA* | *REFERÈNCIA CADASTRAL* | *SUP. PARCEL·LA (m**2**)* | *SUP. PARCEL·LA OCUPADA (m**2**)* | | 19 | 39 | 15578F031173404312VS | 16.505 | 5.847 | | 42 | 54349G142642610334RG | 10.069 | 8.544 | | 43 | 34516F210343150993YS | 40.328 | 35.463 | | 45 | 06521D814537630166WM | 14.755 | 12.281 | | 46 | 51657P246681541547RZ | 1.141 | 613 | | 47 | 52844D022120380512FM | 4.410 | 3.631 | | 50 | 70951N817763749263AW | 5.618 | 5.229 | | 51 | 75611B065983798879QC | 15.658 | 12.984 | | 52 | 28714K659473227609XX | 6.079 | 3.586 | | 53 | 84699P528420456844EB | 6.084 | 5.777 | | 59 | 37253X361851791010PO | 10.202 | 6.004 | | 68 | 37871Y448258363891QC | 22.885 | 19.551 | | 105 | 42315N699591591569KR | 20.483 | 13.369 | | 106 | 32217T797509951538ZL | 19.883 | 11.649 | | 120 | 88155Q450369163240TJ | 25.846 | 13.311 | | 123 | 58749M849237281075EJ | 7.978 | 7.852 | | 124 | 53396Z255877917345IS | 7.991 | 6.194 | | 126 | 62385D376372615104QP | 13.320 | 6.394 | | 9006 | 22309M726045528902VF | 815 | 711 | | 9010 | 87705S521368776129KB | 4.573 | 2.664 | | 9014 | 90561W919432636430DE | 2.067 | 809 | | TOTAL | | | 256.690 | 187.434,41 | |

  

CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT

|  |  |
| --- | --- |
| CAMP GENERADOR | |
| Nre. de mòduls FV | 22.708 |
| Àrea unitària del mòdul (mm3) | 2.382 x 1.134 x 30 |
| Potència unitària màxima (Wp) | 600 |
| Potència total mòdul (kWp) | 13.624,8 |
| Tipus de cèl·lules | Silici monocristal·lí |
| Cares actives dels mòduls | Monofacial |
| Inclinació | 20 ° |
| Ancoratge de l'estructura al terreny | Puntals clavats, 2x6 clavaments per cada taula |
| Estructures de suport | Disseny fix i configuració de 2V14, 811 taules de 28 mòduls |
| Pitch | 8,38 |

  

|  |  |  |  |
| --- | --- | --- | --- |
| ESTACIONS DE POTÈNCIA (INVERSOR + CENTRE DE TRANSFORMACIÓ) | | | |
| INVERSORS | | | |
| Nre. inversors | 64 | | |
| Potència unitària nominal (kWn) | 247,5 limitats de fàbrica a 225 | | |
| Potència total nominal (kWn) | 14.400 | | |
| CONNEXIÓ MÒDULS – INVERSORS – ESTACIONS DE TRANSFORMACIÓ | | | |
|  | Estació 1 | Estació 2 | Estació 3 |
| Nre. inversors | 14 | 25 | 25 |
| Nre. mòduls/*string* | 28 | 28 | 28 |
| Nre. strings/inversor | 13x13+1x12 | 3x11 + 10x12 + 7x13 + 5x14 | 9x12 + 16x13 |
| Cablejat | CC: 4 a 10 mm2  tipus H1Z2Z2K  CA 120 a 185 mm2  Al XLPE, 0,6/1 kV | | |
| CENTRES DE TRANSFORMACIÓ | | | |
| Nre. total | | 3 | |
| Transformadors de Potència (kVA) | | |  |  |  | | --- | --- | --- | | Estació 1 | Estació 2 | Estació 3 | | 3.000 | 6.500 | 6.500 | | |
| Tensions nominals (kV) | | 0,8/30 kV | |
| Tipologia | | Intempèrie Cel·les SF6, 2L + 1P | |
| Transformador SSAA | | 5 kVA c/o | |

  

La infraestructura d'evacuació exclusiva, amb les característiques següents:

|  |  |
| --- | --- |
| INTERCONNEXIÓ INTERNA | |
| Ubicació | Parcel·les 39, 42, 43, 45, 104, 105, 115, 117, 120, 123, 9005, del polígon 19 d'Alacant |
| Tipologies de línies | Subterrànies, davall de tubs protectors |
| Nre. de línies | 2 |
| Cable | HEPRZ1 (AS) 18/30 kV 3x(1x240) mm2 |
| Traçat i longitud | Circuit 1 (CT3-CT2-STM Castellet): 523,83 m  Circuit 2 (CT1-STM Castellet): 1.000,70 m |

  

|  |  |
| --- | --- |
| STM CASTELLET 66/30 kV | |
| Municipi: Alacant | Polígon: 19, parcel·les 104 i 105 |
| Àrea | 3.712 m2 |
| Relació de transformació | 66/30 kV |
| Sistema de 66 kV (costat del client) | |
| Esquema | Simple barra |
| Posicions i característiques | Una (1) posició de transformador de potència, amb:  • Tres (3) transformadors d'intensitat.  • Tres (3) transformadors de tensió inductius.  • Tres (3) parallamps.  L'interruptor d'esta posició és propietat d'I-DE Redes Eléctricas Inteligentes, SAU, i estarà en el seu costat del parc. |
| Transformador de potència | Un (1) transformador de potència (T-1) 66/30 kV de 20 MVA, d'instal·lació en exterior, aïllat en oli mineral, connexió YNd11, amb regulació en càrrega ONAN/ONAF  Una (1) reactància trifàsica de connexió a terra de 1.000 A - 10 segons, en sèrie amb una (1) resistència monofàsica de connexió a terra de 500 A - 15 segons. |
| Sistema de 30 kV | |
| Esquema | Simple barra partida |
| Nre. posicions i característiques | • Una (1) posició de transformador blindada d'interior amb interruptor (per a alimentació a la barra col·lectora)  • Quatre (4) posicions de línia blindades d'interior amb interruptor  • Una (1) posició d'alimentació a transformador de servicis auxiliars blindada d'interior sense interruptor  • Una (1) posició de mesura de tensió en barres blindada d'interior sense interruptor, instal·lada en la cel·la física corresponent a una altra de les posicions del mòdul  • Cinc (5) posicions de línia blindades d'interior amb interruptor, no equipades  • Una posició d'unió blindada d'interior sense interruptor, instal·lada en una cel·la física sense equipar |

  

Les instal·lacions de connexió, que s'han de cedir a la distribuïdora I-DE Redes Eléctricas Inteligentes, SAU, amb les característiques següents:

|  |  |
| --- | --- |
| STM CASTELLET 66/30 kV | |
| Municipi: Alacant | Polígon: 19, parcel·les 104 i 105 |
| Relació de transformació | 66/30 kV |
| Sistema de 66 kV (costat d'I-DE Redes Eléctricas Inteligentes, SAU) | |
| Esquema | Simple barra |
| Posicions de línia i característiques | Dos (2) posicions de línia convencionals d'intempèrie, amb configuració d'entrada/eixida en la línia San Vicente - Altabix, amb:  • Un (1) interruptor automàtic, tripolar, de tall en SF6  • Un (1) seccionador tripolar amb fulles de connexió a terra per a connexió a línia  • Un (1) seccionador tripolar de connexió de barres  • Un (1) transformador de tensió inductiu |
| Posicions de transformador i característiques | Una (1) posició de transformador de potència amb interruptor El transformador de potència no serà propietat d'I-DE Redes Eléctricas Inteligentes, SAU:  • Un (1) interruptor automàtic, tripolar, de tall en SF6  • Un (1) seccionador tripolar de connexió a barres  • Tres (3) transformadors d'intensitat |
| Servicis auxiliars | Una (1) posició de servicis auxiliars d'intempèrie sense interruptor amb seccionador unipolar motoritzat i fusible, instal·lada en un extrem de l'embarrat principal:  • Un (1) transformador de tensió inductiu monofàsic, en un extrem de l'embarrat principal.  • Una (1) barra rígida amb tub d'aliatge d'alumini.  • Un (1) seccionador unipolar de connexió a barres.  • Un (1) fusible de protecció. |

  

|  |  |
| --- | --- |
| LÍNIA 66 kV STM CASTELLET – LÍNIA 66 kV DC San Vicente - Altabix | |
| CARACTERÍSTIQUES LÍNIA | |
| Tipus d'instal·lació | Línia elèctrica aèria |
| Grup (segons el Decret 88/2005) | Primer |
| Categoria (segons el Reial decret 223/2008) | Segona |
| Zona aplicada | A |
| Sistema | Corrent altern trifàsic |
| Freqüència (Hz) | 50 |
| Tensió nominal (kV eficaç) | 66 |
| Tensió més elevada de la xarxa (kV eficaç) | 72,5 |
| Emplaçament | Polígon 19, parcel·la 104 Alacant |
| Origen instal·lació | STM CASTELLET |
| Final instal·lació | Nou suport 15N de la línia 66 kV DC San Vicente - Altabix |
| Longitud total línia (m) | 30 |
| Tipus de cable | 147-AL1/34-ST1A |
| Tipus de conductor de fase | LA 180 |
| Tipus de muntatge | Doble circuit (SAN VICENTE–CASTELLET i CASTELLET–ELCHE ALTABIX) |
| Material conductor de fase | alumini + acer |
| Secció d'alumini (mm2) | 147,3 |
| Secció d'acer (mm2) | 34,3 |
| Secció total (mm2) | 181,6 |
| Cable de terra obertura 15-15N: OPGW-16-24/0  Obertura 15N-16: OPGW-16-48/0  Obertura 15N-Pòrtic STM: 2x OPGW-16-48/0. Cadena d'aïlladors | Tipus d'aïllador U70YB66P AL  Tipus de cadena segons MT 2.23.49: ASS1S66CP |
| CARACTERÍSTIQUES DE SUPORT | |
| Ubicació | polígon 19, parcel·la 104 d'Alacant (Alacant) |
| Coordenades (UTM (ED50/FUS 30): | X = 712.504,46; Y = 4.250.780,14; Z = 101 |
| Disposició en la línia | davall de l'obertura de la línia San Vicente - Altabix que hi ha, delimitada pels suports 16 i 15 (núm. 441100 i 441101) |
| Funció | Especial (suspensió i amarrament i derivació i d'alineació) |
| Tipus | 62D248/B18 |
| Material | perfils d'acer laminat en L, |
| Altura (m) | 26,7 |

  

En l'annex I es reflectix la disposició dels mòduls fotovoltaics, així com la infraestructura d'evacuació i de connexió.

Per a esta autorització es compliran les determinacions que reflectix l'informe de determinació d'afeccions ambientals, de data 22/09/2022, i el de 04/09/2023. S'inclou el condicionat determinat en l'informe de territori i paisatge, d'acord amb la redacció vigent de l'article 30.1 del Decret llei 14/2020. Així mateix, s'inclou el condicionat de la Direcció General de Medi Natural i Animal.

Informe de determinació d'afeccions ambientals

1. Els treballs que es duen a terme en terreny forestal i els voltants, han d'incorporar el plec general de normes de seguretat en prevenció d'incendis forestals que cal observar en l'execució d'obres i treballs que es duen a terme en terreny forestal o en els voltants, que arreplega el Decret 91/2023, de 22 de juny, del Consell.

2. S'executaran les mesures de protecció i conservació del patrimoni paleontològic, arqueològic o etnogràfic. Si durant l'execució de les obres es produïxen troballes, el promotor ha de posar el fet en coneixement de la Conselleria de Cultura de manera immediata i adoptar les mesures pertinents per a protegir-les i conservar-les, de conformitat amb el que preveuen els articles 63 i 65 de la Llei 4/1998, d'11 de juny, del patrimoni cultural valencià.

3. D'acord amb el Decret 154/2018, de 21 de setembre del Consell, de desplegament de la Llei 4/2006, de 19 de maig, de la Generalitat, de patrimoni arbori monumental de la Comunitat, amb referència a les oliveres, s'haurà de respectar l'exemplar i el perímetre de 15 metres de diàmetre al voltant seu.

4. Es durà a terme el desmantellament i la restauració dels terrenys a l'estat anterior, d'acord amb el pla de desmantellament presentat, després d'emetre's l'autorització administrativa corresponent de tancament definitiu de la central.

5. Seran aplicables l'article 13 i l'article 21 del Decret 70/2009, de 22 de maig, del Consell, pels quals es crea el Catàleg valencià d'espècies de flora amenaçades i es regulen les mesures addicionals de protecció.

6. Així mateix, queda prohibit qualsevol moviment de terres o inundacions artificials de qualsevol activitat que puga suposar l'arribada d'aigua dolça al Saladar de Fontcalent.

Ordenació del territori

1. Es mantindran les condicions d'infiltració amb els canvis de pendents, per a la qual cosa es disposarà d'una estratificació en forma de taules del terreny (nivells de topografia) entre zones de plaques solars i zones de pas, que es faran en sentit transversal al pendent, disminuiran l'escolament i augmentaran la infiltració. És a dir, la disposició de les plaques solars haurà d'acompanyar les corbes de nivell.

2. S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.

3. Es duran a terme treballs del sòl que en mantinguen la textura esponjosa per a facilitar la infiltració o, si és el cas, treballs agrícoles com a activitats complementàries.

4. El tancament perimetral de la parcel·la haurà de ser permeable al flux.

5. Existix una afecció significativa en una de les parcel·les a on es pretén situar la planta solar, la qual ha de quedar lliure de mòduls.

Infraestructura verda i paisatge

1. Incloure en l'estudi d'integració paisatgística (EIP) totes les mesures d'integració paisatgística (MIP) condicionants, d'acord amb el que va establir l'informe de data 23/03/2023, les quals s'hauran de desenrotllar, de definir completament i de representar gràficament en l'EIP, i s'inclouran així, desenrotllades i definides, en el projecte de les instal·lacions com a part integrant d'este en tots els documents (memòria, plans i pressupost), per a l'execució real i efectiva, d'acord amb l'annex II del TRLOTU

2. Incloure en l'EIP un programa d'implementació de totes les MIP que s'han establit, els horitzons temporals, una valoració econòmica, els detalls de realització, el cronograma i les parts responsables de posar-les en pràctica, d'acord amb el que establix l'annex II del TRLOTUP.

3. Aportar un pla de desmantellament i restauració del terreny i l'entorn completat en els termes referits, amb un programa i uns terminis, un pressupost concorde amb totes les actuacions que s'han d'executar i les valoracions justificades mitjançant mesuraments comprovats i l'aplicació de preus reals de mercat.

Direcció General de Medi Natural i Animal

1. No es permetrà, en la fase de construcció de la instal·lació fotovoltaica, la destrucció o l'eliminació de les infraestructures dels bancals que hi ha perquè es consideren d'una importància vital per a evitar la pèrdua de sòl per erosió.

2. S'haurà de mantindre la capa fèrtil del sòl i no es permetrà retirar-la. Es limitaran els moviments de terres per a reduir el risc d'erosió i l'alteració del medi físic.

3. Com que la instal·lació fotovoltaica es disposarà en part sobre terreny forestal, i que és necessari conservar estes característiques forestals en el terreny i protegir-les de l'erosió, no es permetrà la remodelació geomorfològica de les parcel·les.

4. D'acord amb el punt anterior, s'han d'usar sistemes de clavament directe sense fonamentacions i infraestructures que s'adapten al terreny i que no requerisquen un anivellat, desmunt, condicionament topogràfic o esplanació d'este, així com maquinària apropiada estudiada per a no compactar el terreny. Cal indicar que en el pressupost del projecte d'execució no s'inclouen els mesuraments corresponents als moviments de terra que s'han de dur a terme. Es requerix que s'aporte de nou este pressupost i els mesuraments complets per a poder verificar que es complix este condicionant.

5. Durant la fase de disseny i construcció, es tindrà en compte no pavimentar/asfaltar camins interiors ni accessos a la planta. Camins de ferm natural millorat.

6. Durant la fase d'explotació, es prohibirà la circulació fora dels camins definits.

7. Durant la fase d'explotació, poden aparéixer signes de compactació del sòl (redolaments, absència de vegetació, etc.) per la qual cosa es farà un seguiment anual de l'efectivitat de les mesures de protecció del sòl adoptades quan finalitze la fase de construcció, per mitjà de testimonis semisoterrats (erosió laminar real). Pel fet que la zona de la planta fotovoltaica es caracteritza per una erosió potencial moderada/alta, s'identificaran les superfícies en què realment l'erosió supera 10 t/ha.any. Es vigilarà l'aparició d'excavacions al peu dels mòduls i de reguerons, regalls o barrancs. I quan es done el cas, es farà un seguiment complementari després d'episodis de pluges intenses (>50 mm/dia).

8. Cal tindre en consideració, a més, els efectes de l'escolament de les plaques sobre el sòl, produït tant per la pluja com per la neteja, que podria provocar l'aparició de rases d'erosió davall de la línia d'estes. És convenient fer-hi una canalització que arreplegue estes aigües i les deposite d'una manera més dispersa, o les acumule o redirigisca per a utilitzar-les després.

9. S'ha de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, la qual cosa es pot combinar amb l'apicultura o l'agrovoltaica. Per a mantindre o limitar el creixement de vegetació en la planta solar, no es podran utilitzar herbicides, i és recomanable la ramaderia extensiva o el desbrossament selectiu mecanitzat d'esta.

10. S'hauran de respectar les espècies arbòries existents en les parcel·les en la mesura que siga possible, les quals s'hauran d'integrar en el disseny del parc fotovoltaic, i pròximes al traçat de les línies d'interconnexió.

11. A causa de la interrelació directa amb la instal·lació fotovoltaica ISF Desaener 5MW, actualment en tramitació, i a la superfície conjunta ocupada que suposarà una afecció en la fragmentació del territori, es disposaran corredors de vegetació entre les plantes solars, els closos de les quals són confrontants en la part sud de la instal·lació projectada, les quals es diferenciaran a manera d'illes de panells solars (de superfície inferior a 10 ha), que permeten crear un espai en mosaic que afavorisca la circulació de la fauna i el manteniment d'un ecosistema naturalitzat. Estos corredors de vegetació seran d'una amplària mínima de 6 metres.

12. En referència a l'avifauna i tenint en compte, igual que en punt anterior, la superfície conjunta ocupada per les plantes en tramitació, ISF Desaener 5 MW i ISF Fontcalent 13,6 MW, es considera necessari, per a poder reparar les pèrdues en la qualitat de l'hàbitat de les espècies, mantindre la vegetació i els cultius que hi ha en totes les zones possibles de les parcel·les cadastrals que no s'utilitzen per a disposar els panells solars, a més d'adquirir o arrendar parcel·les de cultiu, amb la intenció de mantindre cultius que permeten el desenrotllament d'un ecosistema que aporte hàbitat a les espècies afectades. Esta esmena d'afeccions es farà en una proporció d'almenys el 25 % de la superfície afectada.

13. En el programa de vigilància ambiental, tal com s'indica en l'estudi d'impacte ambiental, s'inclourà el seguiment d'avifauna catalogada, el resultat del qual s'enviaran anualment al Servici de Vida Silvestre d'esta direcció general. Estos estudis permetran avaluar i adaptar les mesures correctives plantejades i comprovar si són eficaces o cal modificar la ubicació o altres característiques.

14. Es considera adequada la mesura inclosa en l'estudi d'impacte ambiental de crear una tolla, de superfície mínima de 78 m², per a fomentar la població d'amfibis i avifauna.

15. Es considera adequada la mesura inclosa en l'estudi d'impacte ambiental d'instal·lar 4 caixes niu per a quiròpters i aus.

16. Es considera adequada la mesura inclosa en l'estudi d'impacte ambiental d'instal·lar 2 talaies distribuïdes en la planta.

17. En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de manera que se'n garantisquen els usos posteriors. Per a poder complir este objectiu, no es considera oportú retirar terra fèrtil, perquè destruiria l'estructura edàfica i reduiria les capacitats de recuperació del sòl, a més d'invertir la seua funció com a embornal de carboni.

18. Durant el procés de desmantellament de la planta s'hauran de fer els treballs de restauració vegetal de la superfície afectada, sense oblidar la recuperació de la capacitat d'infiltració dels terrenys afectats per les compactacions del sòl (rases de conduccions, etc.).

19. El tancat perimetral previst per a la instal·lació s'haurà d'ajustar al que disposa el Decret 178/2005, de 18 de novembre, del Consell de la Generalitat, pel qual s'establixen les condicions dels tancats en el medi natural i dels tancaments cinegètics.

20. A més, per a evitar la col·lisió d'aus contra el tancat de la planta solar, s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20 × 20 cm (o 25 × 25 cm), que s'hauran de situar en els espais entre suports. Es col·locarà almenys una placa per obertura seguint l'esquema de col·locació següent. Estes plaques s'han de revisar periòdicament i cal reposar les que es puguen haver després per a evitar la pèrdua d'eficàcia de la mesura anticol·lisió.

21. El traçat de la línia d'interconnexió s'haurà de cenyir a l'amplària dels camins existents pels quals discorre parcialment en el traçat, i evitar ocupar el terreny forestal contigu per a cap tasca d'apilament de materials, treballs d'execució, tasques de manteniment o treballs de desmantellament de la instal·lació.

En el plànol que consta en l'annex I, es reflectix la zona delimitada per tancat per a l'ocupació, pels grups convertidors, d'energia solar a electricitat, així com les coordenades geogràfiques que la definixen.

Les autoritzacions referides s'atorguen condicionades al compliment de les determinacions reflectides en els condicionats imposats per les diferents administracions i organismes, i que han acceptat les persones titulars d'esta autorització.

La persona titular de l'autorització tindrà els drets, els deures i les obligacions que s'arrepleguen en el títol IV de la Llei 24/2013, de 26 de desembre, del sector elèctric, i el seu desplegament reglamentari, i en particular els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil haurà d'observar els preceptes, les mesures i les condicions que establisca la legislació aplicable, en cada moment, a l'activitat de producció d'energia elèctrica.

L'incompliment de les condicions i els requisits que establix l'autorització o la variació substancial dels pressupostos que han determinat que s'atorgue podran ocasionar que es revoque.

La instal·lació de producció d'energia elèctrica autoritzada haurà d'inscriure's en el Registre administratiu d'instal·lacions de producció d'energia elèctrica, amb l'acreditació prèvia del compliment dels requisits i conformement al procediment establit reglamentàriament.

*Segon. Autoritzacions administratives de construcció de les instal·lacions autoritzades en el punt primer.*

Atorgar les autoritzacions administratives de construcció per a les instal·lacions descrites en el punt primer d'esta resolució, sobre la base dels projectes d'execució, i annexos a estos, que es detallen a continuació i consten en l'expedient instruït:

– Projecte refós denominat "Instalación solar fotovoltaica ISF Fontcalent 13,6MW de 13,6 MWp  y 14,4 MWn  de venta a red en Fontcalent (Alicante)", de data 24/05/2024, firmat per la persona tècnica projectista, juntament amb la declaració responsable del tècnic projectista, de data 27/05/2024, i la declaració responsable del compliment de la normativa que li és aplicable (art. 53.1.*b*  de la Llei 24/2013, de 26 de desembre, del sector elèctric), firmada pel tècnic projectista, de data 27/05/2024.

– Projecte refós denominat "Red de media tensión 30 kV y centros de transformación para evacuación de electricidad procedente de ISF Fontcalent 13,6 MWp  hasta STR Castellet 66-30 kV. Término municipal de Fontcalent", de data 26/03/2024, firmat per la persona tècnica projectista, juntament amb la declaració responsable del tècnic projectista, de data 27/03/2024, i la declaració responsable del compliment de la normativa que li és aplicable (art. 53.1.*b*  de la Llei 24/2013, de 26 de desembre, del sector elèctric), firmada pel tècnic projectista de data 27/03/2024.

– Projecte per a l'evacuació d'energia denominat "Proyecto técnico administrativo Nueva subestación transformadora de 66/30 kV 20 MW STM Castellet", de 09/05/2023, firmat per la persona tècnica projectista, juntament amb la declaració responsable del tècnic projectista, de data 08/05/2023, i la declaració responsable del compliment de la normativa que li és aplicable (art. 53.1.*b*  de la Llei 24/2013, de 26 de desembre, del sector elèctric), firmada pel tècnic projectista, de data 08/05/2023.

– Projecte per a l'evacuació d'energia denominat "Proyecto técnico administrativo Línea eléctrica 66 kV (DC) ST San Vicente – STR Elche Altabix nuevo apoyo 15N para la conexión ES de la derivación a la STM Castellet", de data 09/05/2023, firmat per la persona tècnica projectista i la declaració responsable, juntament amb la declaració responsable del tècnic projectista, de data 08/05/2023, i la declaració responsable del compliment de la normativa que li és aplicable (art. 53.1.*b*  de la Llei 24/2013, de 26 de desembre, del sector elèctric), firmada pel tècnic projectista, de data 08/05/2023.

Esta autorització habilita les persones titulars d'esta a construir les instal·lacions, sempre que complisquen els requisits tècnics exigibles i d'acord amb les condicions següents:

1. Les instal·lacions s'hauran d'executar segons el/s projecte/s presentat/s, els annexos, si és el cas, i amb els condicionats tècnics establits per les administracions públiques, els organismes i les empreses de servici públic o d'interés general afectats per estes instal·lacions i que ha acceptat la part sol·licitant. En cas que, per a fer-ho, siga necessari introduir modificacions en la instal·lació respecte de la documentació presentada, la persona titular d'esta autorització haurà de sol·licitar a este òrgan l'autorització corresponent abans de l'execució, llevat que es tracte de modificacions no substancials.

2. Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries.

3. Com que la potència total instal·lada i autoritzada (31,4432 TK) és superior a la capacitat d'accés a la xarxa concedida (13,38 MW) s'haurà d'instal·lar el sistema de control coordinat, indicat en el punt primer d'esta resolució, per a tots els mòduls de generació autoritzats per esta, que impedisca que la potència activa que la instal·lació puga injectar a la xarxa supere la capacitat d'accés referida. Amb la sol·licitud d'autorització d'explotació provisional serà un requisit imprescindible per a atorgar-la el fet que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control referit, acompanyat de la documentació justificativa del fabricant de les característiques del sistema citat i del compliment, per part d'este, de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.

4. La central elèctrica objecte d'esta resolució, d'acord amb la potència instal·lada d'esta, ha de complir les prescripcions tècniques i d'equipament que, sobre esta qüestió, establix l'article 7 del Reial decret 413/2014, de 6 de juny, i la resta de la normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per a la classe d'instal·lacions en què estes s'enquadren.

5. S'haurà de presentar davant del Servici Territorial d'Indústria, Energia i Mines d'Alacant l'elevació a escriptura pública, amb la constància de la inscripció en el registre de la propietat quan siga necessari, dels contractes, els acords o qualsevol altre document presentat per a acreditar la disponibilitat dels terrenys, abans de l'inici efectiu de la construcció de la instal·lació. S'acompanyarà també un justificant del pagament de l'impost sobre Transmissions Patrimonials Oneroses i Actes Jurídics Documentats d'estos, davant de l'Agència Tributària Valenciana.

6. D'acord amb l'article 28 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, el promotor podrà sol·licitar, en un termini no superior a 3 mesos des de l'obtenció d'esta autorització administrativa de construcció, l'extensió del termini per a complir la fita que arreplega l'article 1.1.b 5t del Reial decret llei 23/2020, de 23 de juny, d'obtenció de l'autorització d'explotació definitiva, sense que en cap cas el termini total per a disposar de l'autorització administrativa d'explotació supere els 8 anys. En esta sol·licitud s'ha d'indicar, com a mínim:

– el semestre de l'any natural en què la instal·lació obtindrà l'autorització administrativa d'explotació i

– el compromís d'acceptació expressa de la impossibilitat d'obtenció de l'autorització administrativa d'explotació provisional o definitiva, ni de la inscripció prèvia o definitiva en el registre administratiu d'instal·lacions de producció d'energia elèctrica amb anterioritat a l'inici del semestre indicat.

7. D'acord amb l'article 131 del Reial decret 1955/2000, d'1 de desembre i amb el cronograma de treballs del projecte autoritzat, el període d'execució de les instal·lacions no serà superior a díhuit (18) mesos, el qual es comptarà des de l'endemà de la notificació d'esta resolució.

D'acord amb l'article 30.3.b del Decret llei 14/2020, s'establix un termini màxim per a sol·licitar l'autorització d'explotació d'un (1) mes, des de la finalització del període d'execució ja indicat.

No obstant això, amb anterioritat a la finalització, es podrà sol·licitar una ampliació concreta d'este per mitjà d'una sol·licitud motivada davant d'este òrgan, i acompanyar, a este efecte, la documentació justificativa de la demora i del cronograma de treballs previstos per al nou termini sol·licitat.

Les pròrrogues de dates o d'ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudique tercers.

En cap cas es podran atorgar pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.

Tampoc es podran atorgar quan la part peticionària pretenga demorar la presentació del projecte tècnic o l'execució i la posada en marxa d'este, pel fet de no haver disposat o mantingut la capacitat financera exigida per a dur-lo a terme, o quan l'entrada en funcionament de la instal·lació es considere que no ha d'ajornar-se perquè afecta la garantia de subministrament, les necessitats de les persones consumidores o el funcionament correcte del sistema elèctric.

8. La caducitat dels permisos d'accés i de connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjuí que puguen convalidar-se certs tràmits, les quals només es podran tornar a atorgar després d'obtindre els nous permisos d'accés i de connexió per part dels agents gestors i titulars, respectivament, de les xarxes.

9. Les autoritzacions administratives caducaran quan ho facen les habilitacions de qualsevol classe o denominació, vinculades a l'ocupació del sòl o d'edificacions.

10. En tot cas, s'haurà de complir el termini establit per a l'acreditació de l'obtenció de l'autorització d'explotació definitiva establit en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, sense perjuí de l'extensió excepcional que preveu l'article 28 del Reial decret llei 8/2023, de 27 de desembre.

11. D'acord amb l'article 43.1 de la Llei 21/2013, de 9 de desembre, d'avaluació ambiental, l'agent promotor ha de comunicar a l'òrgan ambiental la data de començament de l'execució del projecte. Així mateix, esta data s'haurà de notificar al Servici Territorial d'Indústria, Energia i Mines d'Alacant.

Per als treballs que es facen en terreny forestal o a una distància inferior o igual a 100 metres d'este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d'incendis forestals, amb 20 dies naturals d'antelació a l'inici dels treballs, una declaració responsable, acompanyada de la documentació indicada en l'article 144 del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.

12. La persona titular d'esta resolució estarà obligada a comunicar, pel registre electrònic i amb la diligència adequada, les incidències dignes de menció que es produïsquen durant l'execució, tant a esta direcció general com al servici territorial competent en matèria d'energia d'Alacant.

13. La persona titular d'esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.

14. La persona titular d'esta resolució tindrà el dret a exigir la subscripció d'un conveni de rescabalament davant de tercers pel que fa a les instal·lacions de connexió que ha de cedir a l'empresa distribuïdora, en els termes que establix la regulació bàsica de retribució de l'activitat de distribució d'energia elèctrica.

15. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà dur a terme les comprovacions i les proves que considere necessàries durant les obres i quan finalitzen, en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.

16. Una vegada hagen finalitzat les obres de construcció de les instal·lacions, la persona titular, en el termini màxim d'un mes, sol·licitarà l'autorització d'explotació provisional per a proves, d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i amb els termes que establix l'article 12 del Decret 88/2005, de 29 d'abril.

A esta sol·licitud s'han d'adjuntar els certificats de direcció i final d'obra, subscrits per una persona facultativa competent, que acrediten que s'adeqüen als reglaments tècnics en la matèria, segons el que establix la normativa vigent per als projectes d'instal·lacions elèctriques i, igualment, respecte d'esta autorització administrativa prèvia i de construcció. Quan els referits certificats de direcció i final d'obra no estiguen visats pel col·legi professional corresponent, s'acompanyaran de la declaració responsable oportuna, segons el que indica la Resolució de 22/10/2010, de la Direcció General d'Energia, publicada en el DOCV núm. 6389, de data 03/11/2010.

Igualment, s'adjuntarà la documentació requerida segons l'ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries.

Així mateix, es presentarà la cartografia de la instal·lació executada de manera efectiva, georeferenciada al sistema oficial vigent i en un sistema de dades obert i compatible amb la cartografia de l'Institut Cartogràfic Valencià, i segons el format establit per l'òrgan substantiu.

Es justificarà documentalment que el projecte executat s'ajusta als condicionants imposats en esta resolució i als indicats en la declaració d'impacte ambiental. Abans d'emetre l'informe previ a l'autorització d'explotació, el servici territorial competent en matèria d'energia corresponent sol·licitarà, de les administracions i els organismes que els han emés, la conformitat de l'obra executada respecte d'estos.

L'autorització d'explotació provisional no es podrà concedir si la totalitat de les instal·lacions d'evacuació, incloses les compartides, així com les instal·lacions de connexió a la xarxa de transport, no estan acabades i amb l'autorització d'explotació. Tot això, sense perjuí del que preveu l'article 28.3 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera.

17. La persona titular d'esta autorització podrà sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.

18. La persona titular té l'obligació de constituir una garantia econòmica per a complir l'obligació de desmantellar la instal·lació i restaurar els terrenys i l'entorn, per un import de 272.500,00 € (dos-cents setanta-dos mil cinc-cents euros) i haurà d'acreditar-ne la constitució deguda (aportant la carta de pagament corresponent) amb la sol·licitud d'autorització d'explotació provisional de la instal·lació, i és un requisit indispensable per a poder atorgar-la.

La garantia s'haurà de depositar en l'Agència Tributària Valenciana, el beneficiari de la qual serà l'òrgan competent en matèria d'energia per a la concessió de les autoritzacions administratives prèvia i de construcció i hauran de constar les dades de la instal·lació (nom de la instal·lació, potència instal·lada, municipis a on se situen els grups generadors) i que es deposita per a complir l'obligació de desmantellar la instal·lació i restaurar els terrenys i l'entorn.

La duració mínima d'esta garantia econòmica haurà de ser de cinc anys, i s'haurà de renovar durant tota la vida útil de la central fotovoltaica, com a mínim, dos mesos abans que expire. La quantia de la garantia s'actualitzarà cada 5 anys amb base en el càlcul de variacions de l'índex general nacional de l'índex de preus de consum.

Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

19. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que indica l'article 41 pel que fa a la caducitat i la cancel·lació d'esta inscripció.

D'acord amb el que indica article 39.6 del citat Reial decret 413/2014, la inscripció de la instal·lació en el registre d'instal·lacions de producció d'energia elèctrica amb caràcter previ permetrà que esta funcione en proves.

20. Una vegada hagen finalitzat les proves de les instal·lacions amb resultat favorable, la persona titular, en el termini màxim d'un mes, sol·licitarà l'autorització d'explotació definitiva, d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i d'acord amb el Decret 88/2005, de 29 d'abril. S'adjuntaran els certificats pertinents segons el que s'ha indicat en els punts anteriors.

21. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.

22. La sol·licitud d'autorització d'explotació de les instal·lacions de connexió que se cediran l'haurà de presentar la distribuïdora cessionària, la qual aportarà el document de cessió corresponent firmat per les dos parts, a més de la resta de documentació exigida per a autoritzar l'explotació.

23. S'advertix que, si en el transcurs de l'execució del projecte i per a la connexió de la infraestructura d'evacuació de la planta solar fotovoltaica a una infraestructura titularitat i en servici propietat d'I-DE Redes Eléctricas Inteligentes, SAU, és necessari tramitar una modificació de les instal·lacions de la xarxa de distribució, s'haurà d'iniciar l'expedient administratiu corresponent i serà l'empresa distribuïdora la que haurà de presentar la sol·licitud corresponent com a titular de la instal·lació.

24. La persona titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caduquen les autoritzacions, o quan es tanque definitivament la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.

25. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d'acord amb el que preveu el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.

26. Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que legalment corresponga per la prestació del servici municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la llicència corresponent.

El cànon d'ús i aprofitament respectiu l'establirà l'ajuntament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a implantar la instal·lació (el pressupost d'execució material del total de la instal·lació ascendix a 7.944.611,62 €, set milions nou-cents quaranta-quatre mil sis-cents onze euros i seixanta-dos cèntims d'euro), tenint en compte les instal·lacions que s'han de cedir. El cànon es generarà d'una sola vegada en ocasió de l'atorgament de la llicència d'obres municipal i l'ajuntament podrà acordar, a sol·licitud de la part interessada, el fraccionament o ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.

L'ajuntament podrà aplicar les reduccions de l'import del cànon que siga procedent, de les arreplegades en l'article 38 del Decret llei 14/2020. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.

27. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres (3) anys.

*Tercer. Aprovació del pla de desmantellament de la instal·lació autoritzada i de restauració del terreny i l'entorn afectat*

Aprovar el pla de desmantellament de la instal·lació i de restauració del terreny i l'entorn afectat referit a la instal·lació descrita en l'apartat primer, el pressupost del qual ascendix a 1.321.766,42 € (un milió tres-cents vint-i-un mil set-cents seixanta-sis euros amb quaranta-dos cèntims d'euro) i amb l'abast següent, en atenció a l'informe que ha emés el Servei d'Infraestructura Verda i Paisatge en matèria de paisatge, de data 24/05/2024.

D'acord amb l'article 30 del Decret llei 14/2020 s'incorporen les condicions arreplegades per l'informe, tant de l'òrgan competent en ordenació del territori i paisatge com de medi ambient:

• Es durà a terme el desmantellament i la restauració dels terrenys a l'estat anterior després que s'emeta l'autorització administrativa corresponent de tancament definitiu de la central, d'acord amb el pla de desmantellament presentat.

• En el procés de desmantellament de la planta solar no haurà de quedar cap element artificial en l'enclavament i s'haurà de restaurar el sòl afectat de manera que se'n garantisquen els usos posteriors. Per a poder complir este objectiu, no es considera oportú retirar terra fèrtil, perquè destruiria l'estructura edàfica i reduiria les capacitats de recuperació del sòl, a més d'invertir la seua funció com a embornal de carboni.

• Durant el procés de desmantellament de la planta s'hauran de fer els treballs de restauració vegetal de la superfície afectada, sense oblidar la recuperació de la capacitat d'infiltració dels terrenys afectats per les compactacions del sòl (rases de conduccions, etc.).

• S'haurà de completar el pla de desmantellament amb la descripció de les operacions necessàries per al desmantellament de totes les instal·lacions, del termini i el programa d'execució de les operacions, i dels pressupostos de desmantellament de totes les infraestructures d'evacuació concordes amb les actuacions que s'han de dur a terme, així com del pressupost del desmantellament de tota la planta fotovoltaica i de la restauració del terreny i l'entorn al paisatge preexistent. El pressupost haurà d'estar justificat i detallat per mitjà del desglossament, amb mesuraments comprovats i costos reals de mercat.

La persona titular constituirà la garantia econòmica que es detalla en el punt segon d'esta resolució, relatiu a l'autorització de construcció prèviament a la sol·licitud d'autorització d'explotació provisional, segons el que indicat el Decret llei 14/2020.

*Quart. Publicacions, notificacions i comunicacions que cal fer d'esta resolució*

Ordenar, de conformitat amb el que disposa l'article 31 del Decret llei 14/2020:

• La publicació d'esta resolució en el *Diari Oficial de la Generalitat Valenciana*  i en el *Butlletí Oficial de la Província d'Alacant*, publicació que es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a aquelles a les quals s'ha intentat notificar, però no s'ha pogut dur a terme.

• La publicació en el lloc d'internet de la Conselleria d'Innovació, Indústria, Comerç, i Turisme, en l'apartat d'Energia ([https://cindi.gva.es/es/web/energia/instal-lacions-autoritzades](https://cindi.gva.es/es/web/energia/instal-lacions-autoritzades ) en castellà i [https://cindi.gva.es/va/web/energia/instal-lacions-autoritzades](https://cindi.gva.es/va/web/energia/instal-lacions-autoritzades ) en valencià).

• La notificació d'esta resolució a la persona titular i a totes les administracions públiques o els organismes i les empreses de servicis públics o servicis d'interés general que han intervingut o han hagut d'intervindre en el procediment d'autorització, les que han emés o havien d'emetre el condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.

• La notificació a l'òrgan ambiental, als efectes que preveu la legislació d'avaluació ambiental, sobre la caducitat del pronunciament ambiental, així com als òrgans competents en ordenació del territori i paisatge.

Les autoritzacions concedides es traslladaran a l'Institut Cartogràfic Valencià per a incorporar les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per la part sol·licitant per a executar i posar en marxa la instal·lació a què es referix esta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, esta autorització s'emet sense perjuí de tercers i no afecta els drets particulars.

Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.

Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Indústria, Comerç i Consum, en el termini d'un mes, comptat a partir de l'endemà del dia en què tinga lloc la notificació d'esta, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.

  

València, 19 de juliol de 2024

Manuel Argüelles Linares

Director general d'Energia i Mines

Esta disposició conté annexos. Consulteu-ne la versió en PDF.